মধুপুর থানার ভারপ্রাপ্ত কর্মকর্তা শফিকুল ইসলাম জানান, সোমবার রাতে স্বজনেরা থানায় এসে ছবি দেখে খুন হওয়া তরুনীর পরিচয় শনাক্ত এবং মামলা দায়ের করেন। রাতেই অভিযান চালিয়ে ময়মনসিংহ থেকে ছোয়া পরিবহন বাসের চালক, সুপারভাইজার, সহকারীসহ ৫জনকে গ্রেপ্তার করে পুলিশ। সেই সময় ওই তরুনীর ব্যবহৃত মোবাইল উদ্ধার এবং বাসটি জব্দ করা হয়েছে। তারা ঘটনার সাথে জড়িত থাকার কথা স্বীকার করেছে এবং আদালতে জবানবন্দি দিতে রাজী হয়েছে। শুক্রবার (২৫শে আগস্ট) রাত ১১ টার দিকে টাঙ্গাইল ময়মনসিংহ আঞ্চলিক সড়কের মধুপুর উপজেলার পঁচিশ মাইল এলাকার বনাঞ্চলের রাস্তার পাশে ওই তরুনী রক্তাক্ত লাশ পড়ে থাকতে দেখে স্থানীয়রা থানায় সংবাদ দেয়। ঘটনাস্থল থেকে লাশ উদ্ধারের পর পরিচয় না পাওয়ায় অজ্ঞাতনামা আসামী দিয়ে মামলা দায়ের করে ময়নাতদন্ত শেষে শনিবার বিকেলে বেওয়ারিশ হিসাবে লাশটি টাঙ্গাইলের কেন্দ্রীয় কবরস্থানে দাফন করে পুলিশ। -ডেস্ক